C 152/76
MT
Il-Ġurnal Uffiċjali tal-Unjoni Ewropea
6.4.2022
4.10.
L-Unjoni Ewropea għandu jkollha aktar ħiliet biex tkun tista’ tiġġieled b’mod effettiv kontra d-diżinformazzjoni li tiġi mxerrda sistematikament minn potenzi ostili spiss iddominati minn gvernijiet ta’ ċerti pajjiżi terzi, fosthom ir-Russja b’mod partikolari, iżda wkoll iċ-Ċina.
Mhux ser tkun biżżejjed il-ħidma fuq kodiċijiet ta’ kondotta biex tingħeleb din it-theddida.
L-awtoritajiet nazzjonali jeħtieġu aktar appoġġ mis-servizzi tal-intelligence u jkun għaqli li l-gvernijiet jaqsmu l-għarfien tagħhom filwaqt li jqisu l-problemi ta’ ċerti Stati Membri msemmija hawn fuq. 4.11.
Dawn l-azzjonijiet għandhom jiżguraw ukoll l-aċċessibbiltà u li jkunu jinftehmu mill-persuni b’diżabilità, b’mod partikolari diżabilità sensorjali, psikosoċjali u intelletwali, li huma partikolarment vulnerabbli għall-aħbarijiet foloz. 4.12.
Jidher li s-soċjetà ċivili ftit tintalab tikkontribwixxi.
Ħafna mill-interlokuturi msemmija mill-Kummissjoni bħala li jistgħu jaġixxu jiffokaw fuq il-pjattaformi, il-midja, ir-riċerkaturi u l-verifikaturi tal-fatti.
Il-kumpaniji, speċjalment minħabba li jistgħu jitilfu ħafna flus jew ir-reputazzjoni tagħhom bħala riżultat ta’ prattiki ta’ diżinformazzjoni, it-trade unions u l-assoċjazzjonijiet għandhom ikunu jistgħu jingħataw rwol akbar fil-ġlieda kontra d-diżinformazzjoni.
L-organizzazz­ jonijiet tas-soċjetà ċivili għandhom kapital kbir ta’ leġittimità li jista’ jiġi mmobilizzat għall-ġlieda kontra d-diżinformaz­ zjoni. 4.13.
Il-KESE josserva li l-parti l-kbira tal-ġlieda kontra d-diżinformazzjoni tiffoka fuq kontenut bl-Ingliż.
Dan huwa dovut b’mod partikolari għall-fatt li l-biċċa l-kbira tal-pjattaformi huma ta’ oriġini Anglo-Sassonjana.
Għalkemm jidher li ċerti Stati huma affettwati ħafna (ir-Repubblika Ċeka, il-Polonja, il-pajjiżi Baltiċi), hija mixtieqa azzjoni msaħħa fuq il-kontenut li ma jkunx bl-Ingliż. 4.14.
B’mod ġenerali, il-KESE jirrakkomanda azzjoni aktar preventiva u antiċipattiva.
L-azzjoni mwettqa trid tintervjeni malli jinstab tip ġdid ta’ riskju, minħabba li kontinwament qegħdin jitfaċċaw networks ġodda (Clubhouse), minħabba li d-diżinformazzjoni tuża mezzi dejjem aktar sofistikati (deep fakes) u minħabba li ċerti applikazzjonijiet jinsabu fuq il-linja bejn il-pjattaforma u l-messaġġi privati (Telegram). 4.15.
Bħalma nnotat b’dispjaċir il-Qorti Ewropea tal-Awdituri fir-rapport tagħha tat-3 ta’ Ġunju 2021, fil-livell tal-UE għad hemm in-nuqqas ta’ pjan ta’ litteriżmu medjatiku li jippermetti lis-soċjetà ċivili tiddeċifra aħjar l-informazzjoni, kemm jekk din tinxtered mill-midja tradizzjonali kif ukoll jekk tinxtered online.
Dan il-pjan, li jaqa’ fil-kompetenza tal-Istati, għandu jitpoġġa fil-prattika minn età żgħira, b’mod li dawk l-aktar żgħar ikunu kapaċi jiddistingwu malajr l-informazzjoni vera minn dik falza li jirċievu. 4.16.
Il-KESE josserva li spiss, ħafna mill-mezzi, speċjalment il-midja awdjoviżiva, jaċċettaw fuq is-settijiet tagħhom persuni li jgħidu li jkunu esperti xjentifiċi biex jagħtu aktar kredibbiltà lill-intenzjonijiet tagħhom.
Huwa rrakkomandat b’mod partikolari li ssir verifika aktar b’saħħitha tal-verità tal-ħiliet akkademiċi ta’ dawk mistiedna fuq il-midja sabiex jitkellmu bħala esperti.
Brussell, id-9 ta’ Diċembru 2021.
Christa SCHWENG Il-President tal-Kumitat Ekonomiku u Soċjali Ewropew